b"\n_START_ARTICLE_\nDiplom\xc3\xa0cia multilateral\n_START_PARAGRAPH_\nLa diplom\xc3\xa0cia multilateral \xc3\xa9s una expressi\xc3\xb3 de la Diplom\xc3\xa0cia referida, per contraposici\xc3\xb3 a la diplom\xc3\xa0cia bilateral, a les relacions entre m\xc3\xa9s de dos estats. Pot \xc3\xa9sser de car\xc3\xa0cter permanent o temporal; la primera \xc3\xa9s la forma d'activitat diplom\xc3\xa0tica realitzada mitjan\xc3\xa7ant les organitzacions internacionals, mentre que la segona es du a terme a trav\xc3\xa9s de confer\xc3\xa8ncies internacionals. Es regeix per un paradigma concret de la teoria sobre relacions internacionals."